2020. gada 19. oktobrī Rīkojums Nr. 606

Rīgā (prot. Nr. 61 26. §)

**Par apropriācijas pārdali no budžeta resora "47. Radio un televīzija" (Nacionālā elektronisko plašsaziņas līdzekļu padome) budžeta uz valsts budžeta programmu 02.00.00 "Līdzekļi neparedzētiem gadījumiem"**

1. Atbalstīt apropriācijas pārdali 13 922 *euro* apmērā no budžeta resora "47. Radio un televīzija" pamatbudžeta programmas 01.00.00 "Nozares vadība" uz budžeta resora "74. Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem", lai lietderīgi izmantotu valsts budžeta līdzekļus, kas izveidojušies no neizmantotajiem ārvalstu komandējumu izdevumiem.

2. Nacionālajai elektronisko plašsaziņas līdzekļu padomei normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Kultūras ministrs N. Puntulis